ยุบอนาคตใหม่!! ทรีนิตี้ มองบวกหุ้นกลุ่มลงทุนภาครัฐ แต่หากมีการเคลื่อนไหว เสี่ยงหุ้นกลุ่มท่องท่องเที่ยว
"ทรีนีตี้" เปิดมุมมองศาลรัฐธรรมนูญยุบพรรคอนาคตใหม่ มองเป็นปัจจัยบวกต่อหุ้นกลุ่มลงทุนภาครัฐ เช่น CK พร้อมชี้หากเกิดแรงกระเพื่อมนอกสภา มองเป็นความเสี่ยงต่อหุ้นในกลุ่มท่องเที่ยว 
21 ก.พ. 2563

แนะนำหลีกเลี่ยงกลุ่มโรงแรม สนามบิน สายการบิน
นายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บริษัทหลักทรัพย์ ทรีนีตี้ จำกัด เปิดเผย กรณีศาลรัฐธรรมนูญวินิจฉัยยุบพรรคอนาคตใหม่ ว่าจะทำให้เสถียรภาพของรัฐบาลในระบบสภามีความมั่นคงมากขึ้น ซึ่งจะเป็นการสร้างความคล่องตัวในการทำงานและออกกฎหมายต่างๆ ในช่วงถัดไปได้ ซึ่งทางทรีนีตี้มองเป็นปัจจัยบวกต่อหุ้นในกลุ่มที่เกี่ยวข้องกับการลงทุนภาครัฐ เช่น รับเหมา ฐานราก วัสดุก่อสร้าง โดยเลือกหุ้น CK เป็น Top pick ต่อไป
ในขณะเดียวกัน กรณีศาลรัฐธรรมนูญวินิจฉัยยุบพรรคอนาคตใหม่ มีโอกาสเกิดแรงกระเพื่อม นอกสภาได้ จากกลุ่มคนที่ไม่เห็นด้วยต่อคำตัดสิน ซึ่งหากเกิดขึ้นจริงแต่ไม่มีนัยยะมองว่าจะไม่มีผลใดๆ แต่หากขยายวงเป็นการชุมนุมกลุ่มใหญ่และลากยาว มองว่าจะเป็นความเสี่ยงต่อหุ้นในกลุ่มท่องเที่ยวได้ โดยทรีนีตี้ ยังคงแนะนำหลีกเลี่ยงกลุ่มโรงแรม สนามบิน สายการบิน ต่อไปเช่นเดิม